钦定古今图书集成/明伦汇编/氏族典/第042卷 > 《廖用贤尚友录》 > 祈凤毛
## 钦定古今图书集成/明伦汇编/氏族典/第042卷 > 《廖用贤尚友录》 > 祈凤毛

按《万姓统谱》：“凤毛，威远人，正德举人。”

《路史》：“帝尧陶唐氏，姬姓。”世谓尧生伊长孺家，而姓伊
祈，妄也。伊祈乃炎帝之姓。尧姓姬出于帝喾，不为伊。
盖昔以尧与炎帝俱火德王，故谓尧为炎后。自汉以
来有是说，世遂果以尧为炎帝子孙，因云姓伊祈，失
之。《世纪》云：“庆都寄于伊长孺家”，故尧从母所居为姓。
又云为祈氏，或从母姓。伊姓非其本姓，亦自辨矣。《稽
古录》从之，为祈姓，误也。《灵台碑》言“昔者庆都兆会，穹
精氏姓，曰伊”，则伊其母姓尔，然亦不得为祈云。

郑樵《通志》。